Kojelės

Kojelės – šaunamojo ginklo (kulkosvaidžio ar šautuvo) dalis, ant kurios atremiamas ginklas šaudant nuo žemės ar atramos (palangės, brustvero ir pan.). Šaudant nuo kojelių ginklas būna stabilesnis, todėl padidėja šaudymo taiklumas.
Kojelės yra suglaudžiamos ir užlenkiamos, kad ginklą būtų patogu nešti. Jos būna ginklo vamzdžio atrama, todėl taikantis ar šaudant serijomis vamzdis žymiai mažiau juda, dėl ko didėja šaudymo tikslumas ir glaustumas.

Šautuvų ir kulkosvaidžių kojelės būna nekintamo arba reguliuojamo ilgio. Jos paprastai užlenkiamos į priekį.

Dvikojai naudojami su:
 šautuvais. Kojelės dažnai naudojamos su snaiperiniais ar automatiniais šautuvais. Kojelės gali būti standartinė šautuvo dalis arba kojelės gali būti šautuvo priedas, jas šaulys uždeda prireikus.
 lengvaisiais kulkosvaidžiais. Kulkosvaidžiai, palyginus su automatiniais šautuvais, gali šaudyti ilgesnėmis serijomis (dėl ko atatranka mažina taiklumą), turi sunkesnius vamzdžius ir patys būna sunkesni dėl sunkesnių vamzdžių (jie lėčiau perkaista, mažiau deformuojasi nuo perkaitimo), didesnės šovinių atsargos dėtuvėse ir pan. Dėl šių priežasčių kulkosvaidį laikyti gerokai sunkiau negu šautuvą. Kojelės palengvina taikymą, kulkosvaidininkas mažiau pavargsta.
 prieštankiniais šautuvais.
 prieštechnikiniais šautuvais.
 kai kuriais granatsvaidžiais.

Kategorija:Šaunamųjų ginklų dalys